226 Jurnalul Oficial al Uniunii Europene 07/vol. 15 32006R0779 25.5.2006 JURNALUL OFICIAL AL UNIUNII EUROPENE L137/3 REGULAMENTUL (CE) NR. 779/2006 AL COMISIEI din 24 mai 2006 de modificare a Regulamentului nr. 488/2005 privind onorariile și taxele percepute de Agenția Europeană pentru Siguranța Aeriană (Text cu relevanță pentru SEE) COMISIA COMUNITAÎILOR EUROPENE, având în vedere Tratatul de instituire a Comunității Europene, având în vedere Regulamentul (CE) nr. 1592/2002 al Parlamentului European și al Consiliului din 15 iulie 2002 privind normele comune în domeniul aviației civile și de instituire a unei Agenţii Europene pentru Siguranţa Aeriană (!), în special articolul 53 alineatul (1), având în vedere Regulamentul (CE) nr. 488/2005 din 21 martie 2005 privind onorariile și taxele percepute de Agenţia Europeană pentru Siguranța Aeriană (2), în special articolul 6 alineatul (5), după consultarea Consiliului de administrație al Agenţiei Euro- pene pentru Siguranța Aeriană, întrucât: (1) În vederea asigurării unui echilibru între cheltuielile totale suportate de Agenţia Europeană pentru Siguranța Aeriană pentru efectuarea sarcinilor de certificare și venitul total din onorariile pe care le percepe, nivelul acestor onorarii ar tre- bui revizuit, pe baza rezultatelor financiare și prognozelor agenției. (2) Procedurile administrative legate de plata onorariilor și puse în aplicare de Agenţia Europeană pentru Siguranța Acriană și de solicitanți nu ar trebui să încetinească procesul de certificare. (3) Prin urmare, este necesar să se modifice Regulamentul (CE) nr. 488/2005 în consecință. (4) Măsurile prevăzute de prezentul regulament sunt în conformitate cu avizul comitetului înființat în temeiul articolului 54 alineatul (1) din Regulamentul (CE) nr. 1592/2002, (!) JOL 240, 7.9.2002, p. 1. Regulament, astfel cum a fost modificat ultima dată prin Regulamentul (CE) nr. 1643/2003 (JO L 245, 29.9.2003, p. 7). () JOL3SI, 30.3.2005, p. 7. ADOPTĂ PREZENTUL REGULAMENT: Articolul 1 Regulamentul (CE) nr. 488/2005 se modifică după cum urmează: (1) Articolul 2 litera (g) se modifică după cum urmează: „(g) «costuri indirecte» înseamnă partea din costurile generale ale Agenţiei de infrastructură, organizare și gestiune care poate fi atribuită realizării operațiunilor de certificare, altele decât costurile directe și cele specifice, inclusiv cele care rezultă din dezvoltarea unei părţi a materialului de reglementare;” (2) Articolul 12 se înlocuiește cu următorul text: „Articolul 12 (1) Onorariul se plătește de către solicitant. Acesta se achită în euro. (2) Emiterea, menținerea sau modificarea unui certificat sau a unei autorizații este condiționată de plata prealabilă inte- grală a onorariului datorat, în afara cazului în care Agenţia și solicitantul convin altfel. În caz de neplată, agenția poate revoca certificatul respectiv sau autorizația respectivă, după transmiterea unei avertizări oficiale către solicitant. (3) Nivelul onorariilor aplicat de Agenție și condițiile de plată se comunică solicitanților atunci când aceștia își depun cererea. (4) Pentru toate operațiunile de certificare care implică plata unei părţi variabile, Agenţia poate furniza solicitantului, la cerere, un deviz. Devizul se modifică de către Agenţie în cazul în care operațiunea se dovedește a fi mai simplă sau poate fi efectuată mai rapid decât s-a prevăzut inițial sau, din contră, în cazul în care este mai complexă și efectuarea sa necesită o perioadă de timp mai lungă decât a putut prevedea agenția în mod rezonabil. (5) Onorariile pentru menținerea certificatelor și autorizații- lor existente se plătesc în conformitate cu un calendar hotă- rât de agenție și comunicat titularilor respectivelor certificate și autorizații. Calendarul se bazează pe inspecțiile efectuate de Agenție pentru a verifica dacă aceste certificate și autorizații sunt încă valabile.